Добри Жотев
Милосърдие

chitanka.info

Отпреде ми моята котка

стои и ме гледа.

Щастливка е тя:

Не знае за своето раждане,

ни за своята смърт,

ни за световните тайни.

Не знае.

А може би знае.

В очите й виждам усилие

да проговори.

Да, може би Някой лишил я е

от слово човешко,

да не би да ни каже

нещо, което

е от страшно по-страшно.

Какво милосърдие!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.